جمهور باشقانی رجب طیب اردوغان تورکیه-نین اولوسلار آراسی تاتیریمجیلار اوچون اعتبارلی سیغینا‌جاق اولمایا داوام ائتدیگینی ده وورغولاییب.
بیرلشمیش میللت‌لر تشکیلاتی‌نین (بمت) 78-جی ایجلاسینا قاتیلماق اوچون امریکانین نیویورک شهرینده سفرده اولان دؤولت باشچی‌سی اردوغان تورک-امریکا ایش شوراسی‌نین (تایک) تشکیل ائتدیگی شام یئمگینده ایش دونیاسی‌نین نماینده‌لری ایله گؤروشوب.
چیخیشیندا اورتامودتلی پروقراما توخونان اردوغان اقتصادی اصلاحات‌لارین قطعیت ایله داوام ائدجگینی بیلدیریب.
دؤولت باشچی‌سی تورک لیره‌سی‌نین خاریجی ارزلر قارشی‌سیندا گوجلندیگینی بیلدیریب، مالیه ثابت‌لیگینی وورغولاییب و یاتیریمجیلاری تورکیه-یه دعوت ائدیب.
جمهور باشقانی "تورکیه سیاسی ثابت‌لیگی، تحصیل‌لی ایشچی قوه‌سی، گنج اها‌لی‌سی، گئنیش داخی‌لی بازاری و بولگه‌سل  بازارلارا چیخیشی، ایستراتژی موضعی و معاصر لجستیک آلت یاپیسی ایله اولوسلار آراسی یاتیریمجیلار اوچون تهلوکه‌سیز سیغینا‌جاق اولماغا داوام ائدیر. بیز بولگه اؤلکه‌لری ایله قوردوغوموز سیخ دیالوق سایه‌سینده بو موضعمیزی داها دا محکملن‌دیریریک" دئییب.
خاریجی سیاسته ده توخونان جمهور باشقانی اردوغان بیلدیریب کی، تورکیه-نین آوروپا بیرلیگینه عضولوک پروسه‌سینده عوضینه گؤتوردوگو عهده لیک لری یئرینه یئتیرمه‌یه داوام ائده‌جک.
دؤولت باشچی‌سی قارشیمیزا قویولان مانعه‌لره و 60 ایل عرضینده معروض قالدیغیمیز حاق‌سیزلیق‌لارا باخمایا‌راق، بیز هله ده آوروپا بیرلیگینه تام عضولوک هدفیمیزی قورویوروق" دئییب.
پرزیدنت اردوغان بمت-نین 78-جی باش ایجلاسیندا تماس‌لارینی باشا ووردوق‌دان سونرا امریکادان آیریلیب.
